Stalowa Wola
<s>Stalowa Wola je grad od 60,466 stanovnika na jugoistoku Poljske u Potkarpatskom vojvodstvu.</s>

<s>Geografske karakteristike</s>

<s>Grad se prostire duž zapadne obale rijeke San, nedaleko od njenog ušća u Vislu, udaljen stotinjak km jugozapadno od Lublina.</s>

<s>Historija</s>

<s>Stalowa Wola je novi grad, izgrađen na inicijativu poljskog ministarstva obrane, za smještaj radnika buduće velike tvornice oružja - Južni zavodi (Zakładi Południowi).</s><s>Teren za gradnju površine 700 hektara odabran je 1936. pored sela Pławo, zbog blizine željeznice, ceste i rijeke San.</s><s>Dodatna prednost bila je blizina nalazišta zemnog plina koji je po prvi put korišten za zagrijavanje visokih peći u budućoj čeličani.</s>

<s>Radovi su počeli 1937. a naselje je ime Stalowa Wola, što prevedeno znači Čelična volja dobilo u januaru 1938., da se naglasi silna želja poljskog naroda da i na planu obrane zadrži korak sa potencijalnim agresorima.</s>

<s>Jedinice Wehrmachta bile su prilično obazrive prilikom Invazije Poljske prema Stalowoj Woli, jer im je ta moderna čeličana dobro došla.</s><s>Tokom okupacije pored čeličane djelovao je i Koncentracioni logor za prisilne radnike u kom je prosječno bilo po 2000 ljudi.</s>

<s>Grad su oslobodile jedinice Crvene armije 1944., a već 1. aprila 1945. je Stalowa Wola dobila gradska prava.</s><s>Čeličana - Južni zavodi, promjenila je ime u Stalowa Wola i proširila lepezu proizvoda, na tešku građevinsku mehanizaciju, rudarske i poljoprivredne mašine, pa čak i automobile krajem 1950-ih.</s><s>Čeličana je stalno dograđivana novim pogonima, pa je i zapošljavala sve više radnika, na vrhuncu po desetak hiljada.</s>

<s>Kako je čeličana sve više izrastala u pravi industrijski kompleks, rastao je i grad od 16 000 1953. do 34 000 - 1973.</s>

<s>Stalowa Wola danas 
Stalowa Wola je i danas industrijski grad, koji pored čeličane koja i nadalje proizvodi oružje i teške mašine, ima i termoelektranu snage 435 MW, i tvornice; građevinskog materijala, odjeće i prehrambenih artikala.</s>

<s>Pored tog danas je i obrazovni centar sa filijalama fakulteta iz Rzeszówa.</s>

<s>Pobratimski gradovi</s>

<s>Stalowa Wola ima ugovore o prijateljstvu sa slijedećim gradovima;
  Evergem, Belgija
  Liuzhou, Kina</s>

<s>Izvori</s>

<s>Vanjske veze</s>

<s>Stalowa Wola</s>

<s>Gradovi u Poljskoj</s>

